Leta 2010 je s pesmijo "This is my life" zmagala na švedskem nacionalnem izboru za Pesem Evrovizije (Melodifestivalen) ter tako zastopala Švedsko na izboru v Oslu. Pesem se je 5. marca 2010 na švedskih glasbenih lestvicah povzpela na 1. mesto. Na evrovizijskem izboru je nastopila v drugem polfinalu, kjer je zasedla 11. mesto ter tako za eno mesto zgrešila finale. S tem se Švedska prvič od leta 2004, ko so na evrovizijskem tekmovanju uvedli polfinale, ni uvrstila v finalni izbor.